section_heading: Životopis
paragraph_text: Rodio se u poljičkom selu Zvečanjama, nedaleko od Omiša. U Splitu je maturirao na gimnaziji. Studirao je u Zagrebu, gdje je diplomirao arhitekturu. U Francusku je odselio 1970-ih gdje je živio u Parizu, u četvrti Saint-Germainu. Ondje je bio poznatim vrsnim arhitektom, a u hrvatskoj je zajednici u Parizu bio na dobru glasu. Često se u Parizu susretao sa svojim prijateljem iz studentskih dana Brunom Bušićem. Bio je veliki ljubitelj umjetnosti te je često posjećivao galerije, izložbe, muzeje i katedrale.